Document ID: /roh_data/filtered/fineweb-2-filterrobots_roh.jsonl.gz/69336

Diversas vischnancas van cun novas fatschas e novas forzas en l'onn nov:
- Il suveran da Flem elegia in nov a la testa: Martin Hug persvada votantas e votants e fa cleramain la cursa cunter il president en uffizi Adrian Steiger ed il terz candidat Nicola Fantini.
- Er in cler resultat a favur d'in nov candidat datti a Claustra. Il president en uffizi Kurt Steck sto far plaz a Hansueli Roth.
- Pli stretga è la cursa stada en Val Müstair. La maioritad da las vuschs fa Gabriella Binkert Bechetti e metta uschia en l'umbriva il president d'enfin qua Rico Lamprecht.
- Gronda è la surpraisa a Tavau. Cuntrari a las prognosa na surprenda betg in liberaldemocrat il post da landamma mabain il socialdemocrat Philipp Wilhelm. El fa uschia ina fin ad ina lunga èra burgaisa al timun da Tavau.
- A Cuira va il terz sez en suprastanza en mauns burgais. La cristiandemocrata Sandra Maissen cumplettescha la regenza da la citad Cuira sper Urs Marti e Patrik Degiacomi.
Er autras vischnancas grischunas han elegì ina nova presidenta ubain in nov president. Uschia che bleras van en l'onn nov cun vent frestg e novas forzas.